stanford-oval/wikipedia huggingface dataset:
הורות הליקופטר
שורשים

העיתון "The Chronicle of Higher Education" דיווח על כך שהתופעה נמשכת גם אצל צעירים אשר לומדים באוניברסיטה ואף במקומות העבודה, כאשר לעיתים ההורים הגיעו למשרדי החברה עצמם וניסו לדון עם המנהלים והבכירים במקום בנוגע לשיפור תנאים, משכורות וקידומים עבור ילדיהם.
הדמוגרף ניל האו מתאר את סוג ההורות הנ"ל ככזה המשתייך בעיקר לאישים מדור הבייבי בום, שילדיהם משתייכים לדור המילניום. בעיניו, סגנון זה שונה לחלוטין מזה של הורי דור ה-X, אשר תוארו כ"הורי מטוס חמקן", אשר לא נותנים חשיבות לאירועים ובעיות בקנה מידה קטן, אך לא מהססים להכות, לנזוף ולפעול בחריפות כנגד אירועים רציניים, ללא התראה או הכנה מוקדמת. הוא מסכם את הנושא בכך שלשיטתו, הורות זו היא "לפעמים בעלת ערך, לפעמים מעצבנת, אך תמיד בעלת נוכחות בחיי ילדיהם", והיא תוצר של קרבה גוברת בין ההורים לילדים, לכן, האו מגדיר אותה כגישה טובה.
הגדרות נוספות כוללות "הכשרת השטח בכדי להצעיד את ילדיהם בנתיב ההצלחה" והצבעה על שני אירועים מרכזיים בהיסטוריה המודרנית ככאלו שהגבירו את התפשטות גישה זו: הצמיחה הכלכלית של שנות התשעים, בה אחוזי האבטלה היו נמוכים יותר והמשכורות עלו באופן ניכר, ביחד עם מיקוד על הגורמים השונים אשר עלולים לסכן את חיי הילד, מגמה שהוגדרה על ידי לנור סקנאזי כ"גישה ששורשה נמצא בפראנויה".
הורות ההליקופטר משויכת לרוב עם נורמות חברתיות או תרבותיות הקשורות להורים השואפים "לחיות את החיים שהם היו רוצים דרך חיי ילדיהם" (מוכר גם כהורות במה).
סין

אוניברסיטת טייג'ין הקימה מתחם "אוהלי אהבה" עבור הורים שהגיעו ביחד עם ילדיהם שהחלו את חיק לימודיהם בקולג', ואפשרה להם לישון שם במהלך התקופה הראשונה. דיונים שונים ברשתות המדיה בחנו את האפשרות כי מדיניות הגבלת ילודה בסין השפיעה באופן ישיר על התגברות הורות ההליקופטר במדינה.
בספרות

מדליין לווין כתבה בנושא הורות ההליקופטר. ג'ודית וורנר ציינה כי לוויין מתארת את ההורות הנ"ל כהורים בעלי "נוכחות על" במישור הפיזי, אך תפקוד הפוך לחלוטין במישור הפסיכולוגי. קייטי רויפה הגיבה על עבודה של לווין ועל תפיסות קדומות שונות בנוגע להורות זו כ"הורות מסוג זה אכן מדברת על נוכחות גבוהה, אך הבעיה העיקרית היא שמדובר בסוג "הלא הנכון" של הנוכחות הנחוצה. ילדים רבים יכולים לתפוס את הוריהם ככאלו המזניחים אותם מפני שהם מרגישים שהם לא באמת דואגים לנושאים המהותיים בחייהם או למה שהם עוברים בפועל… לוויין ציינה זאת כ"בלבול בין מעורבות-יתר ליציבות"
רויפה המשיכה בכך שהיא תיארה שהורות הליקופטר היא אינה תוצר של "אנשים רעים או פאתטיים עם ערכים מעוותים, ולא מדובר בהכרח בסימן של הורים מגוכחים, שאינם שמחים בחייהם או תאבי שליטה. הורות זו יכולה להיות גם תוצר של מטרות טובות שהסתבכו, או כחלק מתרבות המתבטאת בדאגות הוריות טבעיות ונפוצות."
סגנון ההורות הסיני (אמהות נמרית) שתואר בספר "Battle Hymm of the Tiger Mother" הושווה פעמים רבות להורות ההליקופטר המערבית. כתבת הניו יורק טיימס ננסי גיבס תיארה את שני הסגנונות כ"הורות קיצונית" (אם כי היא גם ציינה שישנם הבדלים מהותיים בין שניהם כגון ההתמקדות בהצלחה במקצועות מבוססי דיוק כגון מתמטיקה ומוזיקה, בעוד הורי ההליקופטר מתמקדים במניעת כישלונות בכל מחיר שהוא". הבדל נוסף שתואר על ידה הוא "ההתמקדות של אמהות הנמרית על עבודה קשה וסיזיפית, ביחד עם גישה קיצונית, קשוחה וסמכותית כלפי ילדיהם, זאת לעומת הורות ההליקופטר אשר שואפת לגונן על הילד ולזכות להיות ביחסי חברות עימו".
הדקאן לשעבר של אוניברסיטת סטנפורד ג'ולי ליט'קוט-חיימס סיפרה בספרה "How to Raise an Adult: Break Free of the Overparenting Trap and Prepare Your Kid for Success" על תלמידים שהגיעו לשנתם הראשונה באוניברסיטה כאשר הם מעורים בחומר, אך מחוסרי יכולת להתמודד עם בעיות בעצמם, מה שהוביל להמלצה "להימנע מעזרת-יתר לילדים".
השפעות

פרופ' ריצ'רד מולנדור מאוניברסיטת ג'ורג'יה תיאר את השימוש הגובר בטלפונים סלולריים כגורם המשפיע רבות על הורות הליקופטר, ומגדיר אותו כ"חבל הטבור הארוך בעולם". התנהגות נוספת נצפתה בקרב הורים ששילמו את שכר הלימוד של ילדיהם ורצו "לראות שההשקעה שלהם משתלמת או רואים את התשלום כהתנהגות צרכנית בה ההורה מצפה לקבל תמורה לכסף ששולם".
מחקר בין-דורי שפורסם במגזין The Gerontologist בחן מחנכים והורי הליקופטר דיווח על "דרישות חברתיות וכלכליות מורכבות מקשות על ילדי דור ה"בייבי בום" להצליח להשיג אחיזה כלשהי בחייהם הבוגרים.
סקר שנערך ברחבי ארצות הברית על ידי אלייר אשטון-ג'יימס מצא כי הורי הליקופטר מדווחים על רמות שמחה גבוהות יותר. מחקרים נוספים מציעים כי גוננות ושתלטנות יתר בהורים עלולה לגרום לבעיות נפשיות ארוכות טווח בקרב ילדיהם. לפי מחקר של יוניברסיטי קולג' לונדון, הצטיירה תמונה דומה, עם אימפקט המשתווה לזה של אישים אשר התמודדו עם שכול ואובדן. לפי קונסוליית המחקר הרפואי, נמצא כי "שליטה פסיכולוגית עלולה להגביל את עצמאות הילד ולמנוע מהם את היכולת לשלוט בהתנהגותם שלהם".
לפי סקר שנערך על ידי אוניברסיטת מישיגן בבית החולים לילדים C.S מוט, כ-25% מההורים שנבחנו העידו כי הם החסם העיקרי לעצמאות של בן-העשרה שלהם, זאת עקב הימנעות מלהעניק להם להתמודד עם אחריות. סקר נוסף שנערך בקרב 900 הורים מצא כי רבים מהם בחרו בגישה זאת מפני שהם "מצאו שיותר קל לעשות דברים בכוחות עצמם מאשר לתת לילדיהם לעשות זאת".
למרות שהורי הליקופטר רבים טענו כי אורח חיים מגביל יכול להנחיל משמעת, ניתוחים שונים מצביעים על כך שייתכן וישנה עדות מספקת לכך שסגנונות הורות כאלו מובילים למרד נעורים, שיכול להימשך גם כ-20 שנים לאחר גיל ההתבגרות.
מחקר של האוניברסיטה הציבורית בסין מצא כי הורות הליקופטר משפיעה לרעה על כישורי המנהיגות של ילדיהם. מחקר נוסף באוניברסיטת פלורידה שנערך בקרב 500 תלמידים מצא כי הורות הליקופטר מגבירה את הסיכוי לבעיות רגשיות, קשיים בקבלת החלטות וביצועים אקדמיים גרועים יותר.
טרמינולוגיה בשפות אחרות

בשוודיה, הורי הליקופטר מוגדרים כ"הורי קרלינג" על שם ענף הספורט האולימפי בו קבוצת ספורטאים מובילה אבני גרניט אל עבר מטרה מסוימת.
הערות שוליים

1 2  Helicopter Parenting, Healthy Living Magazine (באנגלית)
↑  Amy Morin, 5 Problems Kids With Overprotective Parents Are Likely to Experience in Adulthood, According to Science, Inc.com, ‏2018-01-29 (באנגלית)
↑  Dr. Haim Ginott, Between Parent and Teenager, 1969, עמ' 18
↑  9 Words for Types of Parenting : Helicopter parent, www.merriam-webster.com (באנגלית)
1990 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 1990  באסטרונאוטיקה |  |
< · 1988 · 1989 — 1990 — 1991 · 1992 · >  פורטל מדעי החלל
בערך זה מצוינים אירועים בולטים שהתרחשו במהלך שנת 1990 ונוגעים לתחום האסטרונאוטיקה.
אירועים בולטים

במהלך השנה בוצעו 121 שיגורים מהם 79 (65%) בוצעו על ידי ברית המועצות.
25 באפריל – הצבת טלסקופ החלל האבל במסלולו
6 באוקטובר – שיגור יוליסס לכיוון צדק
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 9 בינואר  12:35:00 UTC | ארצות הברית STS-32 | דניאל ברנדנסטיין  ג'ים ות'רבי בוני דנבאר דייוויד לואו מרשה אייווינס | 20 בינואר  09:35:36 UTC | דניאל ברנדנסטיין   ג'ים ות'רבי   בוני דנבאר   דייוויד לואו   מרשה אייווינס | 10 יממות ו-21 שעות | הטיסה התשיעית של מעבורת החלל קולומביה, שחרור לוויינים למסלול, ביצוע ניסויים. |
| 11 בפברואר  06:16:00 UTC | ברית המועצות סויוז TM-9 | אנטולי סולוביוב  אלכסנדר בלאנדין | 9 באוגוסט 1990  07:33:57 UTC | אנטולי סולוביוב   אלכסנדר בלאנדין | 179 יממות ושעתיים | חיבור לתחנת החלל מיר עם משלחת מס' 6, ביצוע ניסויים. |
| 28 בפברואר   07:50:22 UTC | ארצות הברית STS-36 | ג'ון קרייטון  ג'ון קספר ריצ'רד מוליין דייוויד הילמרס פייר ת'ואט | 4 במרץ  18:08:44 UTC | ג'ון קרייטון   ג'ון קספר   ריצ'רד מוליין   דייוויד הילמרס   פייר ת'ואט | 4 יממות ו-10 שעות | הטיסה השישית של מעבורת החלל אטלנטיס, ביצוע ניסויים. |
| 24 באפריל   12:33:51 UTC | ארצות הברית STS-31 | לורן שרייבר  צ'ארלס בולדן סטיבן האולי ברוס מקנדלס קתרין סאליבן | 29 באפריל  13:49:57 UTC | לורן שרייבר    צ'ארלס בולדן   סטיבן האולי   ברוס מקנדלס   קתרין סאליבן | 5 יממות ו-16 שעות | הטיסה השישית של מעבורת החלל דיסקברי, הצבת טלסקופ החלל האבל, ביצוע ניסויים. |
| 1 באוגוסט  09:32:21 UTC | ברית המועצות סויוז TM-10 | גנאדי מנאקוב  גנאדי סטרקאלוב | 10 בדצמבר 1990  06:08:12 UTC | גנאדי מנאקוב   גנאדי סטרקאלוב  יפן טויוחירו אקיאמה | 130 יממות ו-20 שעות | חיבור לתחנת החלל מיר עם משלחת מס' 7, ביצוע ניסויים. |
| 6 באוקטובר    11:47:15 UTC | ארצות הברית STS-41 | ריצ'רד ריצ'רדס רוברט קבאנה ויליאם שפרד ברוק מלניק  תומאס אקרס | 10 באוקטובר  13:57:19 UTC | ריצ'רד ריצ'רדס   רוברט קבאנה   ויליאם שפרד   ברוק מלניק   תומאס אקרס | 4 יממות ו-2 שעות | הטיסה ה-11 של מעבורת החלל דיסקברי, הצבת אוליסס, ביצוע ניסויים. |
| 15 בנובמבר   23:48:15 UTC | ארצות הברית STS-38 | ריצ'רד קובי פרנק קלברטסון רוברט ספרינגר קארל מיד  צ'ארלס גימר | 20 בנובמבר  21:42:46 UTC | ריצ'רד קובי   פרנק קלברטסון   רוברט ספרינגר   קארל מיד   צ'ארלס גימר | 4 יממות ו-21 שעות | הטיסה השביעית של מעבורת החלל אטלנטיס, הצבת לוויין במסלול ביצוע ניסויים. |
| 2 בדצמבר    06:49:01 UTC | ארצות הברית STS-35 | ואנס בראנד גאי גרדנר ג'פרי הופמן ג'ון לאונג'  רוברט פארקר סמואל דורנס  רונלד פאריזי | 10 בדצמבר  05:54:09 UTC | ואנס בראנד   גאי גרדנר   ג'פרי הופמן  ג'ון לאונג'   רוברט פארקר סמואל דורנס רונלד פאריזי | 8 יממות ו-23 שעות | הטיסה העשירית של מעבורת החלל קולומביה, ביצוע ניסויים בעזרת ספייסלאב. |
| 2 בדצמבר  08:13:32 UTC | ברית המועצות סויוז TM-11 | ויקטור אפנסייב מוסה מנארוב  יפן טויוחירו אקיאמה | 26 במאי 1991  10:04:13 UTC | ויקטור אפנסייב   מוסה מנארוב  בריטניה הלן שרמן | 175 יממות ו-שעתיים | חיבור לתחנת החלל מיר, עם משלחת מס' 8 ביצוע ניסויים. |
שיגורי לוויינים > חקר גרמי שמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 1990 |
| 4 במאי 1989 | ארצות הברית מגלן | חקר נגה | ב-15 במאי הגשושית החלה שלב ראשון במיפוי נגה. |
| 24 בינואר | יפן היטן | חקר הירח | הגשושית חקרה את שדה הכבידה של הירח ופעלה עד לשנת 1993. |
| 24 באפריל | האיחוד האירופיארצות הברית טלסקופ החלל האבל | חקר גרמי השמיים תוך ביצוע תצפיות | החל לפעול ולהעביר נתונים. מתוכנן לפעול עד לשנת 2026. |
| 1 ביוני | גרמניה ROSAT | חקר גרמי השמיים תוך שימוש בטלסקופ רנטגן | החל לפעול ולהעביר נתונים. הלוויין פעל עד לשנת 1999. |
| 6 באוקטובר | האיחוד האירופיארצות הברית יוליסס | חקר מערכת השמש וצדק | הגיע ליעד בשנת 2004 |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| ברית המועצות | 79 | 74 | 5 |  |
| ארצות הברית | 27 | 26 | 1 |  |
| יפן | 3 | 3 | 0 |  |
| הרפובליקה העממית של סין | 5 | 5 | 0 |  |
| האיחוד האירופי | 6 | 5 | 1 |  |
| הודו | 0 | 0 | 0 |  |
| ישראל | 1 | 1 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| ברית המועצות קוסמודרום בייקונור | 29 | 27 | 2 |  |
| ברית המועצות קפוסטין יאר | 0 | 0 | 0 |  |
| ברית המועצות קוסמודרום פלסצק | 50 | 47 | 3 |  |
| ארצות הברית נמל החלל קייפ קנוורל | 17 | 16 | 1 |  |
| ארצות הברית מרכז החלל קנדי | 6 | 6 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 3 | 3 | 0 |  |
| ארצות הברית בסיס חיל האוויר אדוארדס | 1 | 1 | 0 |  |
| צרפת מרכז החלל הגיאני | 6 | 5 | 1 |  |
| יפן מרכז החלל אוצ'ינורה | 1 | 1 | 0 |  |
| יפן מרכז החלל טנגשימה | 2 | 2 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 1 | 1 | 0 |  |
| הרפובליקה העממית של סין מרכז שיגור הלוויינים שיצ'אנג | 3 | 3 | 0 |  |
| הרפובליקה העממית של סין מרכז שיגור הלוויינים טאיואן | 1 | 1 | 0 |  |
| הודו מרכז החלל שריחאריקוטה | 0 | 0 | 0 |  |
| ישראל בסיס פלמחים | 1 | 1 | 0 |  |
הערות שוליים

↑  שימוש במשגר של האיחוד האירופי
תחילת פעילות טלסקופ החלל האבל. נכון למרץ 2024 הוא ממשיך בפעילות
פוזנן

.
פּוֹזְנַן (בפולנית: Poznań, ‏האזנהקובץ:Pl-Poznań.ogg‏Ⓘ‏; בגרמנית: Posen; ביידיש: פאָזנא) היא עיר במערב פולין ובירת פרובינציית פולין גדול (ויילקופולסקה). בעבר הייתה פוזנן נקודת מחלוקת קשה בין גרמניה לפולין – מחלוקת שהייתה אחת העילות שהועלו על ידי גרמניה להצדקת הפתיחה במלחמת העולם השנייה.
היסטוריה

העיר נוסדה במאה ה-10 כמצודה של מיאצקו הראשון, דוכס פולין על נהר ווארטה. במחצית השנייה של המאה ה-10 נבנתה בעיר קתדרלת בזיליקת פטרוס ופאולוס הקדושים - הקתדרלה העתיקה ביותר בפולין. העיר הפכה לבירת פולין ב-1025 עם הכתרת בולסלאב האמיץ למלך פולין. במאה ה-13 התפתחה העיר והפכה למרכז תרבותי ומסחרי חשוב.
בשנת 1793, עם תחילת חלוקת פולין בידי רוסיה, פרוסיה ואוסטריה קיבלה פרוסיה את העיר לידיה. בעקבות מלחמות נפוליאון הפכה פוזנן לחלק מדוכסות ורשה, אולם לאחר תבוסת נפוליאון בונפרטה והגדרת גבולות אירופה בקונגרס וינה, הושבה העיר לפרוסיה והפכה לבירת הדוכסות הגדולה של פוזן, והחל משנת 1848 בירת פרובינציית פוזן של פרוסיה.
בוועידת השלום בפריז שהתקיימה ב-1919 לאחר מלחמת העולם הראשונה הוחלט שפוזנן תועבר לידי פולין. בשנת 1939 גרמניה הכריזה מלחמה על פולין, וכבשה וסיפחה לעצמה את פוזנן. במסגרת הסיפוח, גירשה גרמניה את האוכלוסייה הפולנית מהעיר אל הגנרלגוברנמן והחרימה את רכושה. גירוש פולנים והעברת יהודים למחנות ריכוז בוצעו בהנחיית רולף-היינץ הפנר שפעל בעיר. אחרי תבוסת גרמניה הנאצית בתום מלחמת העולם השנייה הושבה העיר לפולין והאוכלוסייה הגרמנית גורשה לגרמניה.
באוקטובר 2015 נחשף כי מבצר קולומב אשר בפוזנן היה למעשה מחנה ההשמדה הראשון של גרמניה הנאצית שבו נעשה שימוש ראשון בתאי גז לצורך חיסול המוני, בשנת 1939. במבצר בוצע רצח שיטתי של לוחמי התנגדות מקומיים, אקדמאים, אנשי רוח ואינטליגנציה, וכל מי שהמשטר הנאצי ראה בו איום. כמו כן, מעל ל-5,000 מטופלים פסיכיאטריים נרצחו במחנה זה בגז. ב-1942, כאשר הפכה שיטת החיסול של יהודים בתאי גזים למדיניות של הרייך השלישי, הפעילות במחנה בפוזנן הופסקה. שני תאי הגזים שהיו במחנה הוסבו לתאי כליאה, זאת מכיוון שההשמדה בגז הפכה ליעילה יותר במכונת ההשמדה הנאצית - במחנה אושוויץ ודומיו.
בשנת 1956 התקיימו בפוזנן הפגנות רבות נגד השלטון הקומוניסטי בפולין. ההפגנות הביאו להתמתנות המשטר אך לא לנפילתו, וחלקן פוזרו באלימות.
במהלך שנות ה-60 וה-70 אירחה העיר ירידים בינלאומיים רבים.
בעיר ממוקמות מספר חברות עם פעילות כלל פולנית ובינלאומית. בעיר הוקמה ופועלת חברת Allegro המתמחה במסחר אלקטרוני ואחת מהגדולות בפולין בתחום זה.
יהדות פוזנן

יהודים התיישבו בפוזנן החל מהמאה ה-13 וקיבלו שוויון זכויות מלא. בשנת 1600 היוו היהודים כמחצית מתושבי העיר. משוער שבגזרות ת"ח–ת"ט נטבחו מרבית יהודי פוזנן. בסוף המאה ה-16 הוקם בית דפוס יהודי בעיר. בשנת 1736 בעיר נהרג אריה לייב קלהורה בעקבות עלילת דם.
ב-1793, לאחר סיפוח פוזנן לפרוסיה, בוטלו כל הזכויות שהיו ליהודים, אך במאה ה-19 קיבלו יהודי העיר שוויון זכויות יחד עם שאר יהודי פרוסיה.
לתקופה מסוימת שימש הב"ח - רבי יואל סירקיש, כרבה של העיר. כמו כן כיהנו ברבנות, המהר"ל מפראג, רבי שמעון וולף אוירבך, רבי מרדכי יפה (ה"לבוש"), רבי עקיבא איגר ובנו רבי שלמה איגר.
החמדת שלמה רבי שלמה זלמן ליפשיץ הרב הראשי הראשון של ורשה נולד בעיר.
בעקבות העברת המרחב לשליטת פולין ב-1919 לאחר מלחמת העולם הראשונה, עזבו רוב יהודי העיר, בעלי התרבות הגרמנית, את האזור, והיגרו לליבה של גרמניה כולל לברלין הבירה.
בשנת 1939, ערב מלחמת העולם השנייה, חיו בעיר כ-2,000 יהודים. רובם הושמדו בשואה.
בית הכנסת החדש של פוזנן

בית הכנסת החדש של פוזנן נחנך בספטמבר 1907 ותוכנן להכיל 1200 מתפללות ומתפללים. בתקופת מלחמת העולם השנייה, כל הסממנים היהודיים של בית הכנסת הוחרבו והמבנה הוסב לבריכת שחיה ומרכז שיקום לחיילים.
בסיום מלחמת העולם השנייה, ובהיעדר קהילה יהודית מקומית - הפך המבנה לבריכת שחיה עירונית. בשנת 2002 הוחזר בית הכנסת לקהילה היהודית של פולין, שניסתה להסב את המבנה לגלריה. בשנת 2023 הקהילה היהודית מכרה את בית הכנסת ותושבים פולנים מנסים להצילו.
אקלים

| נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> חודש | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> ינואר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> פברואר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> מרץ | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> אפריל | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> מאי | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> יוני | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> יולי | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> אוגוסט | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> ספטמבר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> אוקטובר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> נובמבר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> דצמבר | נתוני אקלים עבור פוזנן ( שדה תעופה בפוזנן ), גובה: 83 מ', ממוצע 1981–2010> שנה |
| --- | --- | --- | --- | --- | --- | --- | --- | --- | --- | --- | --- | --- | --- |
| שיא ° C גבוה (° F) | 13.5 (56.3) | 17.6 (63.7) | 21.5 (70.7) | 29.3 (84.7) | 31.6 (88.9) | 36.8 (98.2) | 38.7 (101.7) | 37.0 (98.6) | 30.4 (86.7) | 25.6 (78.1) | 17.1 (62.8) | 13.9 (57.0) | 38.7 (101.7) |
| מעלות צלזיוס ממוצעת (° F) | 2.3 (36.1) | 2.9 (37.2) | 8.3 (46.9) | 13.6 (56.5) | 19.4 (66.9) | 22.1 (71.8) | 24.6 (76.3) | 24.5 (76.1) | 19.3 (66.7) | 13.9 (57.0) | 6.7 (44.1) | 3.2 (37.8) | 13.4 (56.1) |
| ממוצע °C יומי (° F) | -1.2 (29.8) | −0.7 (30.7) | 4.0 (39.2) | 9.8 (49.6) | 14.9 (58.8) | 18.2 (64.8) | 20.1 (68.2) | 19.8 (67.6) | 15.3 (59.5) | 9.9 (49.8) | 4.4 (39.9) | 0.2 (32.4) | 9.6 (49.3) |
| מעלות צלזיוס ממוצעת (° F) | −4.6 (23.7) | −4.3 (24.3) | −0.3 (31.5) | 6.0 (42.8) | 10.3 (50.5) | 14.3 (57.7) | 15.5 (59.9) | 15.1 (59.2) | 11.3 (52.3) | 5.9 (42.6) | 2.1 (35.8) | −2.8 (27.0) | 5.7 (42.3) |
| שיא ° C נמוך (° F) | −28.5 (−19.3) | −24.0 (−11.2) | −16.1 (3.0) | −8.6 (16.5) | -1.5 (29.3) | 1.5 (34.7) | 4.7 (40.5) | 3.9 (39.0) | -3.8 (25.2) | −8.3 (17.1) | −13.6 (7.5) | −19.2 (−2.6) | −28.5 (−19.3) |
| ממוצע משקעים מ"מ (אינץ') | 33 (1.3) | 27 (1.1) | 38 (1.5) | 31 (1.2) | 50 (2.0) | 57 (2.2) | 76 (3.0) | 61 (2.4) | 42 (1.7) | 34 (1.3) | 35 (1.4) | 40 (1.6) | 524 (20.6) |
| ימי משקעים ממוצעים | 14 | 12 | 11 | 9 | 11 | 12 | 13 | 13 | 9 | 12 | 14 | 12 | 142 |
| נתוני אקלים עבור פוזנן (לחות יחסית ממוצעת (%) | 81 | 82 | 75 | 68 | 63 | 68 | 70 | 72 | 74 | 77 | 80 | 82 | 74 |
| שעות שמש חודשיות ממוצעותSunshine duration | 56 | 67 | 118 | 179 | 230 | 237 | 236 | 229 | 171 | 122 | 55 | 40 | 1,740 |
מקור: הלשכה הסטטיסטית המרכזית של פולין(הקישור אינו פעיל)
תרבות

בעיר פוזנן יש מוזיאונים מהמאה ה-13 וה-16. בעיר בתי-ספר רבים לדרמה, מוזיקה, מסחר, תרבות-הגוף ואמנות.
ערים תאומות

ארצות הברית טולידו, אוהיו, ארצות הברית
ישראל רעננה, ישראל (מ־2010)
הערות שוליים

↑  Ed Wight, The dark history of Hitler's FIRST death camp, Mail Online, ‏2015-10-12
↑  ynet, נחשף: המקום ה-1 שבו רצחו הנאצים בגזים, באתר ynet, 12 באוקטובר 2015
↑  לסקירת אומדנים שונים של מספר היהודים שנהרגו בגזירות ת"ח-ת"ת, ראו בספרה של רחל אליאור, ישראל-בעל-שם-טוב ובני דורו, כרמל, 2014, עמ' 95–105; מידע נוסף ניתן למצוא בערך גזרות ת"ח–ת"ט.
↑   עופר אדרת, הקהילה היהודית מכרה את בית הכנסת בפוזנן, באתר הארץ, 6 באוקטובר 2023
| --- | --- |
בקרת זהויות :  NLI: 987007266591505171  PLWABN: 9810693582905606  BnF: cb127517763 (data)  GND: 4046868-9  LCCN: n80009830  MusicBrainz: 92e7329e-374e-4b71-a175-f61fffc30213  NARA: 10045351  NDL: 00745015  NKC: ge130499  VIAF: 158250702   WorldCat (עם VIAF): 158250702 
בית הכנסת בפוזנן
מסל"ן - מרכז סיוע לנפגעות ונפגעי תקיפה מינית ואלימות, נגב

| --- | --- |

 מדינה:  ישראל 
 מטה הארגון:  באר שבע
 יושב ראש:  אריקה לאוב
 מנכ"ל:  ליזה ניקולאיצ'וק
 תקופת הפעילות:  1988–הווה (כ־37 שנים)
 פרסים והוקרה:  אות הנשיא להתנדבות (9 באוגוסט 2010) 
 http://www.maslan.org.il/
 
עמותת מסל"ן - מרכז הסיוע לנפגעות ולנפגעי תקיפה מינית ואלימות בנגב, פועל מאז שנת 1988, במטרה לסייע, ללוות ולהוות מקור ובסיס לתמיכה מעשית ורגשית לנפגעות, לנפגעים ולבני משפחותיהם. לצד הסיוע לנפגעים, העמותה פועלת להתמודדות עם שורש הבעיה - לשינוי חברתי, להעלאת המודעות ולצמצום משמעותי של תופעות האלימות והאלימות המינית הנפוצות בכל רובדי החברה, וזאת על ידי פעילויות חינוך, מניעה והסברה.
מרכז הסיוע מעניק את שירותיו לנפגעות ולנפגעי תקיפה מינית ואלימות, מבוגרים כמו גם בני נוער וילדים, ללא הבדל דת, גזע, מין או לאום.
כלל שירותי הסיוע במסל"ן ניתנים ללא תשלום.
ב- 9 באוגוסט 2010 קיבלה מסל"ן את אות הנשיא למתנדב המוענק על ידי נשיא המדינה. זהו אות יוקרתי המוענק אחת לשנה, למתנדבים יוצאי-דופן בחברה הישראלית.
את העמותה מנהלת מאז שנת 2002 ליזה ניקולאיצ'וק.
חזון והיסטוריה

מרכז הסיוע לנפגעות ולנפגעי תקיפה מינית הראשון מסוגו בארץ הוקם בתל אביב בשנת 1978 על ידי התנועה הפמיניסטית, בעקבות התאבדותה של סטודנטית באוניברסיטת תל אביב, אם לילד, אשר חזרה לביתה מיום לימודים ונאנסה באזור השדות המקיפים את האוניברסיטה. במכתב ההתאבדות ציינה האישה כי נאנסה פעמיים: פעם על ידי התוקף ופעם על ידי המשטרה. כמו הרבה נפגעות תקיפה מינית אחרות באותה תקופה, לא היה לה לאן לפנות.
לפיכך, הוחלט להקים מרכז שיעניק אוזן קשבת ותמיכה לכל נפגעת המבוסס על העיקרון – "את לא לבד", בתקווה שהפניות למרכז יפרצו את מעגל השתיקה, הבדידות והבושה המאפיינים את תחושתן של נפגעות רבות.
ב-1988 הוקם מרכז הסיוע לנפגעות ונפגעי תקיפה מינית ואלימות בנגב. צוות מסל"ן, יחד עם המתנדבות, פועלים כדי לסייע, ללוות ולהוות מקור ובסיס לתמיכה מעשית ורגשית לנפגעות, לנפגעים ולבני משפחותיהם.
כיום יש תשעה  מרכזי סיוע ברחבי הארץ המאוגדים תחת איגוד מרכזי הסיוע לנפגעות ונפגעי תקיפה מינית בישראל. המרכזים השיגו הישגים רבים בתחומי החקיקה, שיפור השירותים הניתנים לנפגעות ולנפגעים ובהגברת המודעות לגורמים ולמניעה של תקיפה מינית.
המוקד הטלפוני של מרכזי הסיוע פועל 24 שעות ביממה ומספרו 1202. במקביל, מפעילים המרכזים גם קו סיוע ייעודי לגברים נפגעי תקיפה מינית, שמספרו 1203.
שירותים ופרויקטים > מחלקת הסיוע

קו הסיוע והחירום 1202 - מאויש על ידי מתנדבות שעברו הכשרה מעמיקה וממושכת של שמונה חודשים. מחלקת הסיוע מספקת סיוע ראשוני ואף חרומי, תמיכה נפשית ומעשית, ליווי וייעוץ המותאמים באופן אישי לצרכים האינדיבידואליים של כל פונה. הסיוע מוענק לנפגעות ולנפגעי אונס, תקיפות מיניות, מעשים מגונים, הטרדות מיניות ואלימות במשפחה ולבני משפחותיהם. מחלקת הסיוע מלווה גם נשים יוצאות ממקלט לנשים מוכות ונותנת גם מענים מקוונים באמצעות הפורום האינטרנטי "שוברות שתיקה"(הקישור אינו פעיל).
היחידה הטיפולית - מספקת מענה טיפולי תהליכי ומתמשך לנשים אשר נפגעו מתקיפה מינית וזקוקות לטיפול המותאם לצורכיהן הייחודיים. הטיפול ניתן על ידי נשות טיפול בעלות מומחיות וניסיון בטיפול בפגיעות מיניות. במסגרת היחידה מתקיימות גם קבוצות לתמיכה וסיוע לנפגעות תקיפה מינית וכן להורים לילדים נפגעים. כמו כן, ניתן ייעוץ להורים אשר ילדיהם חוו פגיעה מינית או שיש חשש לכך.
פרויקט הסיוע והליווי בהליך המשפטי - מאפשר קבלת ייעוץ וליווי משפטי לנפגעות ונפגעים – החל מההתלבטות האם להגיש תלונה, ודרך כל שלבי ההליך המשפטי – פלילי או אזרחי. ליווי אישי המוענק לנפגעות במהלך החקירות במשטרה והטיפול בעניינן אצל הגורמים הממסדיים השונים; הפרקליטות, הביטוח הלאומי, הרבנות, בתי החולים ועוד. מחלקת הסיוע מקיימת קשרי עבודה ושתופי פעולה עם כל הגורמים הללו במטרה לשפר את המענים הניתנים לנפגעות ולנפגעים.
שירותים ופרויקטים > מחלקת החינוך, המניעה וההסברה

המחלקה פועלת במטרה ליצור שינוי חברתי אמיתי ולהתמודד עם שורשיה העמוקים של תופעת האלימות והאלימות המינית הנפוצה בכל שכבות החברה. המחלקה עוסקת בהעלאת המודעות לבעיה ולמאפייניה האמתיים, כמו גם למציאות הקשה בתחום. לצד זאת, המחלקה מפתחת ומנגישה לקהלים השונים כלים ומיומנויות להתמודדות, למניעה, לזיהוי ולאיתור של ביטויי אלימות ותקיפות מיניות. 
פעילויות מחלקת החינוך, המניעה וההסברה:
הדרכת אנשי מקצוע - אנשי מקצוע ובעלי תפקידים, מחנכים, מורים, יועצים, רופאים, עובדים סוציאליים, מדריכים ואחרים, נמצאים פעמים רבות בקו הראשון אל מול אוכלוסיות החשופות לאלימות ולתקיפות מיניות - נשים, ילדים ובעלי צרכים מיוחדים. על מנת שיוכלו להתמודד עם התופעה ואף לעסוק במניעה, בזיהוי ובאיתור של נפגעים, יש לסייע להם ברכישת ידע ומודעות כמו גם כלים ומיומנויות שימושיות. העמותה עושה זאת באמצעות הדרכות תהליכיות, סדנאות, הדרכות והשתלמויות לצוותים ולאנשי מקצוע.
סדנאות ופעילויות לילדים ולבני נוער- בבתי הספר ומסגרות בלתי פורמליות: קטינים מתחת לגיל 18 מהווים כ-80% מכלל הנפגעים של תקיפות מיניות. מסל"ן מחנכת ילדים ובני נוער באמצעות סדנאות והפעלות חווייתיות בתכנים של מניעת אלימות, שמירה על גבולות העצמי והאחר, שיתוף ברגשות ובסודות, גלישה בטוחה ברשת, זוגיות בריאה ועוד.
פרויקט "מרחב בטוח לנוער" - פרויקט זה תוכנן במטרה לתת מענה ייחודי ומותאם לצרכים המורכבים של בני ובנות נוער בסיכון. מדובר בנערים ונערות, אשר החל מראשית חייהם נחשפו לחוויות חיים מורכבות, לדמויות הוריות או מבוגרות שאינן בהכרח מיטיבות, ולעיתים קרובות חוו או היו עדים לאלימות פיזית, מינית או פסיכולוגית בסביבתם הקרובה. במסגרת הפרויקט העמותה מפעילה קבוצות תהליכיות הן לנערים והן לנערות, אשר נותנות מענה מותאם, עקבי ומתמשך לכל אותם צרכים ומאפיינים שתוארו לעיל, מתוך הבנה שגיל ההתבגרות טומן בחובו לצד הסיכון והפגיעות, גם פתח אמיתי לשינוי ולגיבוש זהות עצמית וחברתית שלמה, מתפקדת וחיובית יותר.
פרויקטים בחינוך המיוחד- אוכלוסיית בעלי הצרכים המיוחדים חשופים לפגיעות מיניות ברמה גבוהה, אך היכולת שלהם להתלונן ולהעיד נמוכה. מסל"ן מעבירה סדנאות לילדים ונערים בעלי צרכים מיוחדים במסגרות שונות למען מודעות לגבולות הגוף, מגע, פנייה לעזרה ועוד. בנוסף, מועברות סדנאות לצוותים החינוכיים והטיפוליים במסגרות השונות ולהורים, במטרה להגביר את המודעות ולהקנות כלים להתמודדות.